הדרזדן דולס

הדרזדן דולס (באנגלית: The Dresden Dolls) הם צמד מוזיקאים אמריקני מבוסטון. הלהקה שהוקמה בשנת 2000 כוללת את אמנדה פאלמר (שירה, פסנתר, מפוחית, יוקולילי) ובריאן ויגיליון (תופים, כלי הקשה, גיטרה, גיטרה בס, שירה). השניים מתארים את סגנונם כ"פאנק קברט ברכטיאני", מונח שהומצא על ידי פאלמר כיוון שהייתה "מבועתת" מהאפשרות שהעיתונות תמציא כינוי "שיכלול את המילה גותי". הדרזדן דולס הם חלק מתנועת קברט אפל שהחלה לתפוס תאוצה החל מראשית העשור הראשון של המאה ה-21. הצמד הוקם שבוע לאחר שויגיליון צפה בפאלמר מופיעה במסיבת ליל כל הקדושים. האופי הקברטי של ההופעות מתבטא גם באיפור הדרמטי והבגדים המוחצנים בהם לבוש הצמד. הלהקה מעודדת את מעריציה להשתתף בהופעות כפסלים חיים, הולכים על קביים, יורקי אש, ואמני מיצג. שמה המקורי של הלהקה היה "Out of Arms" ובשלב מסוים שונה לשם הנוכחי. השם נבחר בעקבות הפצצת דרזדן, ובובות החרסינה שהיו סימן ההיכר של העיר לפני מלחמת העולם השנייה, שיר בשם זה של להקת "The Fall" והתייחסות לספרה של ו. ס. אנדרוז, פרחים בעליית הגג בו הגיבורים זהובי השער וכחולי העיניים מכונים "בובות דרזדן". השם גם מתקשר לרפובליקת ויימאר ולתרבות הקברט שלה. בנוסף, פאלמר "מחבבת את ההקבלה בין דרזדן (הרס) ובובות (תמימות, עדינות) בגלל הדמיון לדינמיקה של המוזיקה שיכולה להפוך מלחישת ילד לצווחת באנשי תוך שניות". הצמד נכלל בהופעת וובקאסט שהייתה חלק מטקס הענקת פרס איג נובל 2002, בקיימברידג', מסצ'וסטס. לאחר הוצאה עצמית של דמו, יצא ב-2001 אלבומם הראשון, "A Is for Accident", אוסף שכלל בעיקר הקלטות מהופעות ולאחריו, ב-2003, אלבום שנשא את שם הלהקה, שהופק והוקלט על ידי מרטין ביסי. במרץ 2005 ליווה הצמד את ניין אינץ' ניילס בסיבוב ההופעות שלהם. ביוני של אותה שנה, אירחו הדרזדן דולס מופע חינם בפאראדייז רוק קלאב בבוסטון. לאחר שתקלה חשמלית עיכבה את ההופעה, הפכו רחובות העיר לבמה זמנית עבור אמנים רבים (פסלים חיים, הולכים על קביים, יורקי אש) שהגיעו מרחבי העולם כדי לבדר את הקהל. האירוע כולו צולם ויצא לאור כ-DVD בשם "Live: In Paradise". אלבומם השני "...Yes, Virginia" יצא לאור ב-14 באפריל 2006. בקיץ של שנה זו הופיעה הלהקה בפסטיבלים "סאות' ביי סאות'ווסט", "פסטיבל רדינג ולידס" ו"לולפלוזה" בנוסף למופע החימום בסיבוב ההופעות של פאניק! אט דה דיסקו. ביוני 2006 פרסמה פאלמר את "המדריך לדרזדן דולס", שכלל את היסטוריית הלהקה, את אלבומם הראשון, אוטוביוגרפיה חלקית, וכן את מילות השירים, תוויהם והערות. בינואר 2007 הצמד יצא להפסקה זמנית. פאלמר עבדה על אלבום סולו "Who Killed Amanda Palmer" וויגולין הופיע עם ג'ס מאלים וכן עם להקות בוסטוניות אחרות. ביוני של אותה שנה הצטרפו למסע ההופעות "True Colors Tour" שכלל הופעת בכורה באולם המוזיקה רדיו סיטי וביקורת ראשונה בניו יורק טיימס. בינואר 2008 החלו להקליט את אלבום האולפן הרביעי שלהם "...No, Virginia" שיצא במאי וכלל הקלטות בי סייד, הקלטות נדירות, הקלטות חדשות של שירים מאלבומים קודמים וגרסאות כיסוי. מאלבום זה יצא סינגל אחד "Night Reconnaissance". ביולי של אותה שנה יצא לאור ספרה השני של הלהקה, "The Virginia Companion". בשנת 2008 הפסיק הצמד להופיע, כאשר לדברי ויגיליון, אין בעיות בקשר בינו ובין פאלמר והם ישובו להופיע כשיגיע הזמן הנכון. שמועות על איחוד ב-2009 הוכחשו על ידי פאלמר, אך בספטמבר 2010 הודיעו השניים, בסרטון שהעלו ל-YouTube, על מסע הופעות חדש של הלהקה. The Dresden Dolls - 2003 Yes, Virginia... - 2006 ‏ (#42 ארצות הברית, #41 אוסטריה, #138 צרפת, #105 אנגליה) The Dresden Dolls - 2001 A Is for Accident - 2003 2008 - ...No, Virginia ‏ (#94 ארצות הברית) Good Day - 2003 Girl Anachronism - 2003 Coin-Operated Boy - 2004 Sing - 2006 Backstabber - 2006 Shores of California - 2007 Night Reconnaissance - 2008 Dear Jenny - 2008 Live: In Paradise - 2005 Live at the Roundhouse - 2007 מדיה וקבצים בנושא הדרזדן דולס בוויקישיתוף אתר האינטרנט הרשמי של הדרזדן דולס הדרזדן דולס, ברשת החברתית פייסבוק הדרזדן דולס, ברשת החברתית אקס (טוויטר) הדרזדן דולס, במסד הנתונים הקולנועיים IMDb (באנגלית) הדרזדן דולס, באתר אפל מיוזיק (באנגלית) הדרזדן דולס, באתר ספוטיפיי הדרזדן דולס, באתר Last.fm (באנגלית) הדרזדן דולס, באתר AllMusic (באנגלית) הדרזדן דולס, באתר MusicBrainz (באנגלית) הדרזדן דולס, באתר דיזר הדרזדן דולס, באתר Discogs (באנגלית) הדרזדן דולס, באתר Songkick (באנגלית) הדרזדן דולס, באתר Genius הדרזדן דולס, באתר SecondHandSongs הדרזדן דולס, באתר בנדקמפ הדרזדן דולס, באתר בילבורד (באנגלית)